CELEX: C2006/294/54
Language: da
Date: 2006-12-02 00:00:00
Title: Sag C-399/06 P: Appel iværksat den 25. september 2006 af Faraj Hassan til prøvelse af dom afsagt den 12. juli 2006 af Retten i Første Instans (Anden Afdeling) i sag T-49/04, Faraj Hassan mod Rådet for Den Europæiske Union og Kommissionen for De Europæiske Fællesskaber

2.12.2006   
            
            
               DA
            
            
               Den Europæiske Unions Tidende
            
            
               C 294/30
            
         Appel iværksat den 25. september 2006 af Faraj Hassan til prøvelse af dom afsagt den 12. juli 2006 af Retten i Første Instans (Anden Afdeling) i sag T-49/04, Faraj Hassan mod Rådet for Den Europæiske Union og Kommissionen for De Europæiske Fællesskaber
   (Sag C-399/06 P)
   (2006/C 294/54)
   Processprog: engelsk
   Parter
   
      Appellant: Faraj Hassan (ved barrister E. Grieves og solicitor H. Miller)
   
      De andre parter i appelsagen: Rådet for Den Europæiske Union og Kommissionen for De Europæiske Fællesskaber
   Appellanten har nedlagt følgende påstande
   
               1)
            
            
               Dommen afsagt af Retten i Første Instans ophæves.
            
         
               2)
            
            
               Rådets forordning (EF) nr. 881/2002 af 27. maj 2002 (1), som ændret ved Kommissionens forordning (EF) nr. 2049/2003 af 20. november 2003 (2), og/eller Kommissionens forordning (EF) nr. 2049/2003 af 20. november 2003 annulleres i sin helhed og/eller for så vidt som restriktionerne berører appellanten.
            
         
               3)
            
            
               Subsidiært erklæres de førnævnte forordninger for uanvendelige, i det omfang de finder anvendelse på appellanten.
            
         
               4)
            
            
               Der træffes sådanne foranstaltninger, som Retten måtte finde passende.
            
         
               5)
            
            
               Rådet tilpligtes at betale appellantens omkostninger i forbindelse med nærværende sag.
            
         
               6)
            
            
               Rådet tilpligtes at betale erstatning.
            
         Søgsmålsgrunde og væsentligste argumenter
   Appellanten har anført, at Rådet og Kommissionen er forpligtet til at overholde de rettigheder, som er beskyttet ved den europæiske menneskerettighedskonvention (herefter »EMRK«), og ikke kan sætte denne forpligtelse ud af kraft, medmindre »mindst tilsvarende beskyttelse« ydes som følge af denne ophævelse.
   Det anføres endvidere, at den beskyttelse, der ydes ved foranstaltninger truffet af De Forenede Nationers Sikkerhedsråd (herefter »Sikkerhedsrådet«) ikke svarer til den beskyttelse, som konventionen yder.
   Appellanten har gjort gældende, at Retten i Første Instans har begået en retlig fejl, idet den:
   
               i)
            
            
               ikke foretog en direkte retlig prøvelse af, hvorvidt Sikkerhedsrådet ydede tilsvarende beskyttelse som den, der ydes af EMRK, især i henseende til artikel 6, 8, 13 og artikel 1 i den første tillægsprotokol til EMRK
            
         
               ii)
            
            
               foretog en indirekte prøvelse af Sikkerhedsrådets foranstaltninger i medfør af jus cogens princippet, og ikke i medfør af og under henvisning til artikel 6, 8, 13 og artikel 1 i den første tillægsprotokol til EMRK.
            
         Desuden er det gjort gældende, at Retten i Første Instans har begået en fejl, da den fastslog, at indskrænkningen i udøvelsen af ejendomsretten ikke var relevant i henseende til ejendomsrettens egentlige indhold.
   
      (1)  Rådets forordning (EF) nr. 881/2002 af 27.5.2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan, EFT L 139, s. 9.
   
      (2)  Kommissionens forordning (EF) nr. 2049/2003 af 20.11.2003 om femogtyvende ændring af Kommissionens forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001, EUT L 303, s. 20.